केहि जे रामजी के पगिया सम्हारल, केहिं सजल बरियात हे।
 भाई भरथ रामजी के पगिया सम्हारल, दसरथ साजे बरियात हे।
 एक कोस गेल राम, दुइ कोस गेल, तीसरे में बोले बन काग हे।
 भाई भरथ राम के पोथिया बिचारलन, काहे बोले बन काग हे।
 जब बरियात दुआर बीच आयल, चेरिया कलस लेले ठाड़ हे।
 कवन बर के आरती उतारब, कवन बर बियहन आएल हे।
 ओही बर के आरती उतारब, ओही बर बियहन आएल हे।
 सासु के खोइँछा में बड़े बड़े खेलौना, से देखि रिझल दमाद हे।
 भेल बियाह, बर कोहबर चललन, सारी सरहज छेंकलन दुआर हे।
 हमरहिं बंसे बहिनी नहीं जलमें जलमल लछुमन भाइ हे। 